Konverziós vagy disszociatív el VÁLTOZÁSOK 


A konverziós és disszociatív zavarokat gyakran együttesen említik, mint 
egy kategóriába tartozó konverziós vagy disszociatív elváltozások. 
Kialakakulásukért valamilyen stressz helyzet, vagy átélt trauma a felelős. 
A köztük lévő különbség a következő: 

A disszociatív zavarok alatt az emlékezet olyan zavarait értjük, melyek 
akaratlanul jönnek létre - legtöbbször a valóságtól való menekülés a cél, 
erős trauma - stressz következtében. 

Ide tartoznak a következő elváltozások: 


e disszociativ amnézia - átmeneti emlékezet kiesés erős stressz 
következtében. Legtöbbször az emlékezet kiesés korlátozódik egy 
konkrét eseményre. (pl. baleset után a sérült átmenetileg nem 
emlékszik a történésekre). 

e disszociatív fuga - pszihogén kóborlás - Jellemző rá az 
emlékezetkiesés, ugyanúgy, mint a disszociatív amnéziánál, de 
ennél az elváltozásnál még jelentkezik átmeneti tudat zavar - az 
egyén céltalanul elkezd barangolni, elhagyja otthonát. Legtöbbször 
olyan helyen találják az illetőt, amihez valamilyen erős érzelmek 
kötik. 

e disszociatív sztupor - a tudatos motorikus funkciók - cselekvések 
átmeneti elvesztése. Az érintett személy mozdulatlanul ül vagy 
fekszik, spontán mozdulatok nélkül - mindez erős stressz hatás 
következtében. 


A konverziós zavaroknál szenzoros vagy motoros funkciókat érintő 
tünetek jelennek meg (bénulás, epilepsziás rohamhoz hasonló mozgások, 
vakság stb), legtöbbször stresszhelyzetet követően, de nem áll 
akaratlagos kontroll alatt, a beteg nem színleli a panaszokat. 


Ezeknél az elváltozásoknál fontos kizárni a szervi elváltozásokat. 


-KONVERZÍós NEURÓZIS - HISZTÉRIA- 


Magát a hisztéria kifejezést nem alkalmazzák a Nemzetközi 
Klasszifikációs Rendszerben. Ez helyett a disszociatív - konverzios 
elváltozások csoportja szerepel, melyekhez tartozik a hisztéria is. 

A történelem folyamán kezdetben kizárólag a nők betegségének 
tartották, de a későbbiekben kiderült ez az elváltozás előfordulhat 
mindkét nemnél, habár a nőknél kétszer gyakrabban. 

Ez a probléma valamilyen élet helyzeti probléma hatására jelentkezhet. 
Előfordulhat gyerekkori vagy serdülőkori figyelemfelkeltésben megragadt 
személyeknél. Ilyenkor a hisztéria tulajdonképpen a figyelemfelkeltés 
akaratlan eszköze. 


A tünetek hirtelen kezdődnek, valamilyen stresszhelyzet, konfliktus 
vagy élethelyzeti krízis provokálja őket. Amikor krízisek fokozódnak, a 
hisztéria is fokozódhat. 

A hisztériás roham alkalmával olyan betegségtünetek jelentkeznek, 
amelyeket az érintett nem tudatosan produkál. 

Ilyen például az, amikor valakinek megbénul a keze, de azt nem indokolja 
semmilyen szervi elváltozás. Jelentkezhet akár vakság is, de előfordulhat 
egy testrész érzésének kiesése, zsibbadása, bármilyen funkcionális 
zavara. Ilyen jellegű fizikai problémák szinte mindig jelentkeznek a 
szomatoform hisztériánál. 

A köznapi értelemben vett hisztériának ilyen tünetei nincsenenek. Inkább 
egyfajta kontrollprobléma, aminek hátterében az áll, hogy valaki nem 
tudja kezelni felfokozódott érzelmi állapotát. Mindez vagy érzelmi 
zsarolásba torkollik, vagy valamilyen "rombolásba", látványos, 
figyelemfelkeltő - főleg motorikus- tevékenységbe. A cél ez esetben az, 
hogy a figyelem az érintettre irányuljon, hogy az akaratát érvényesíteni 
tudja. 

Amikor a belső probléma átalakul és megnyilvánul különböző tünetek 
formájában, a személy megkönnyebbülést érez. 

Gyakran jelentkezik úgy mond , nem várt közönbös viselkedés" a 
fellépő tünetekkel szemben - nem megfelelően aggódik - pl. a személy 
akinek szomatoform hisztéria keretein belül megbénul a keze nem 
aggódik, teljesen közönbös, sőt néha mosolyogva közli a tüneteit, míg a 
személy akinek szervi okok miatt alakul ki a bénulás depressziós 
hangulatú, nagyfokú aggodalmat mutat a betegsége miatt. 

A hisztériás személyeknél a tünetek gyakran a következő céllal alakulnak 
ki: 


e figyelemfelkeltés - saját maguk kerüljenek a figyelem 
középpontjába, 
e ezen tünetek által szeretnék elérni a megfelelő törődést, szeretetet. 


Klinikai kép: A hisztériás rohamokat fellehet osztani annak alapján, 
hogy milyen klinikai tünetek formájában jelentkezik: 


Motoros tünetek formájában megnyilvánuló hisztériás roham - 
Nagyon változatos formában jelentkezhetnek. mindig mások előtt - 
közönség szeme láttára történik. 

> A legismertebb motorikus fenomen - a nagy hisztériás roham 

A következőképp néz ki: A rohamot kiváltó stressz hatást követően a 


beteg a földre esik, teste ív szerűen megfeszül - a talajon csak a sarkaival 
és a tarkójával támaszkodik (hisztériás opisztotonus). Ezt a fázist 


követhetik rángatózások, miközben az egyén magánál van - a tudat 
állapota megőrzött. A beteg legtöbbször kiabál. A hisztériás roham 


alkalmával az érintett személy nem harapja meg a nyelvét, kontrollálja a 
záróizmait ( nincs akaratlan vizelet vagy széklet ürítés) - Ezek alapján 


lehet megkülönböztetni az epilepsziás nagy rohamtól. 

> Ezzel ellentétben a hisztéria megnyilvánulhat egyes motorikus funkciók 
kiesésében is - ilyenkor hisztériás bénulásról beszélünk. Ebben az 
esetben a lebénult" végtagok képtelenek egyes funkciók elvégzésére, 
míg a fiziológiás reflexek megfelelőek és nem jelentkeznek kóros reflexek. 
Ezen kritériumok alapján tudjuk megkülönböztetni a szervi elváltozások 


következtében fellépő bénulásoktól. 

> Hisztériás afóniáról - némaságról akkor beszélünk, amikor a 
személy képtelen hangokat formázni pszihés alapon. Teljes némaság 
léphet fel, vagy csak csendben tud beszélni az érintett személy. 


Szenzitív tűnetek formájában megnyilvánuló hisztériás roham - 
( érzés problémák) - Az érintett személynél érzéskiesések jelentkeznek 


leggyakrabban, de megnyilvánulhat csak gyengébb vagy fokozottabb 
érzékelés formájában is. Az érzés eltérés a test meghatározott részére 
korlátozódik - , zokni vagy kesztyű" takarásának megfelelő zónában 
észlelt érzéskiesés. 


Szenzoros tünetek formájában megnyilvánuló hisztériás roham - 
(érzékszervek problémái) 


Leggyakoribb a hisztériás vakság vagy hisztériás halláskiesés-süketség. A 
látótér lehet szűkültebb ezeknél a személyeknél - csőlátás, de 
megtörténhet hogy teljes vakság is felléphet. Legtöbbször akkor 
jelentkezik, amikor az érintett személy nem akar valamit látni, így fejezi 
ki hogy nem kíván tudomást venni az adott eseményről. A hallás is 
hasonlóképp lehet érintett, pl. egy rossz hír hallatán a személynél hallás 
csökkenés vagy teljes süketség lép fel. 

Hisztériás alapon megváltozhat az ízek és a szagok érzése is, de ezek 
ritkébban fordulnak elő. 


Vazomotorikus tünetek formájában megnyilvánuló hisztériás 
roham - ide tartozik a dermografizmus - ( csalánkiütéshez hasonló 


pirosodó csík megjelenése a bőrön, miután végig húzunk a bőrön 
valamilyen hegyesebb tárgyat - pl.kulcsot, vagy a körmünkkel érintjük. 


A hisztéria klinikai képéhez tartozhatnak még a következők: gyors 
szív működés, fulladás, nyelési problémák - gombóc a torokban ( globus 
hystericus), hányinger, hányás, hasmenés, gyakori vizelet ürítés. 


A diagnózis felállítása a tünetek alapján történik, úgy, hogy 
megállapítják, mi vezet a hisztériához, és tisztázzák, milyen panaszok 


jelentkeznek ilyenkor. Ha kizárható, hogy a problémák mögött szervi 
zavar áll, nagy eséllyel a szomatoform zavarok közé tartozó hisztériáról 
van szó. 


A hisztéria kezelése: A hisztéria, mint szomatoform zavar, 
pszichoterápiával, hipnózissal, relaxációs technikákkal kezelhető. Ezek 
lényege a szorongásoldás, a tudat alatti feszültség enyhítése, a testtudat 
befolyásolása. Fontos az analízis, tehát a kiváltó okok feltárása és azok 
eliminálása a gyógyulás érdekében. Kezeléskor szóba kerülhet 
gyógyszeres kezelés is, amelyhez szorongásoldókat használnak. A sport 
mindenképpen hasznos. Hasonló módon kezelhetők a köznyelvi 
értelemben vett hisztériás személyek is. Nagyon jók a gyógyulási esélyek: 
ha a szorongás elmúlik, akkor a hisztériás tünet is eltűnik. 


A hisztéria megelőzése: A stresszkezelés és a megküzdési technikák 
megtanulása az orvosi és a köznapi értelemben vett hisztéria megelőzését 
egyaránt segíti. Ugyancsak hasznos lehet, ha az érintettek figyelnek a 
kellő magnézium és B-vitamin-bevitelre. 


A hisztéria szövődményei: Ha a hisztéria mögött valamilyen 
szorongásos zavar áll, azt pedig nem kezelik, akkor más mentális zavar, 
például depresszió vagy fóbia is társulhat hozzá. Utóbbiak nagyon súlyos 
életminőség-romlást is eredményezhetnek. 


Hisztériás tünete a pánikrohamnak is van. Ez esetben általában zsibbadás 
jelentkezik, de előfordul az is, hogy valaki azt érzi, nincsen lába. A 
hipochondria ugyancsak lehet egyfajta hisztériás tünet, ugyanis az 
érintettek ilyenkor tényleg érzik a panaszokat, de mögötte szervi okok 
nem állnak. Viszont a különbség az, hogy a hipochonderek a tünetek 
miatt aggódnak, míg a hisztérikus személy jellemzően nem szorong 
amiatt, hogy például lebénult a keze. A hisztériát leginkább ez az 
elfogadás különbözteti meg a hipochondriától. 


